钦定古今图书集成/明伦汇编/氏族典/第221卷 > 《廖用贤尚友录》 > 麻贵
## 钦定古今图书集成/明伦汇编/氏族典/第221卷 > 《廖用贤尚友录》 > 麻贵

按《明外史麻贵传》：“贵，大同右卫人。由舍人从军，积功
至都指挥佥事，充宣府游击将军。隆庆中，迁大同新
平堡参将。万历初，再迁大同副总兵。十年，以都督佥
事充宁夏总兵官。无何，徙镇大同。十九年，为阅视少
卿曾乾亨重劾，谪戍边。明年，宁夏哱拜反，廷议起为
副将，总兵讨贼。贼平，以功增秩予荫，镇守延绥。二十”
二年，进署都督同知。明年以病归。二十五年，日本封
事败，起贵备倭总兵官。赴朝鲜。已，加提督，尽统南北
诸军攻倭，数战有功。旋师，进右都督，予世荫。三十八
年命镇辽东，引病乞罢，诏乘传归。贵果毅骁捷，善用
兵，东征西讨，并著功伐，称“一时良将”焉。